Happing millum fólkaskúlanæmingar á breddanum Í hesi viku varð norðurlendskur fundur hildin í Keypmannahavn fyri umboð í landsfeløgunum hjá foreldrum at fólkaskúlanæmingum. Tey umboðandi londini vóru Danmark, Noreg, Svøríki, Finnland, Ísland og Føroyar. Tvey umboð vóru fyri hvørt land, og hetta er fyrstu ferð í nógv ár, at Føroyar luttaka í hesum samstarvi. Fyri Føroyar vóru Mildrid á Lógv og Lisbeth Næs, báðar úr skúlastýrinum á Skúlatrøð, ið umboðaðu tað føroyska foreldrafelagið Heim & Skúli, upplýsir felagið í skrivi sent miðlunum. Høvuðsevnið á fundinum var happing millum fólkaskúlanæmingar. Helle Rabøl Hansen, lektari og granskari í happing, hevði eina framløgu um hetta evnið. At enda varð vitjað á Sophienborgskúlanum í Hillerød, har arbeitt verður professionelt við happing. Trivnaðurin millum næmingarnar er høgur, happingin lítil og stórt nøgdsemi er millum foreldur á hesum skúla. Tveir dagar við vitanardeiling millum foreldrafeløgini, er nakað sum styrkir norðurlendskt samstarv og gevur limunum betri førleikar bæði í Heim & Skúla nevndararbeiði og skúlastýrisarbeiði. Í síðsta enda kemur hetta fólkaskúlanæmingunum til góðar. Ein neyvari frágreiðing frá tiltakinum verður á aðalfundinum hjá Heim & Skúla, sum verður í Skúlanum á Argjahamri leygardagin 22. apríl. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg